åpne fengsler
Store norske leksikon,Samfunn,Politi og kriminalitet,Kriminalomsorg og fengsel
Åpne fengsler er anstalter for åpen soning, fengsler uten mur, gitter eller andre foranstaltninger som skal hindre at fanger rømmer. Det bygges i stedet på et tillitsforhold.
En forutsetning for plassering i åpent fengsel er at man ikke har grunn til å tro at fanger vil rømme eller for øvrig begå uregelmessigheter under oppholdet. Flere av de åpne fengslene er såkalte arbeidskolonier, hovedsakelig beregnet for personer som er dømt for promillekjøring eller andre som utholder kortvarige straffer. Etter hvert har man i stadig større utstrekning latt fanger med lange straffedommer få sone i åpne fengsler, som regel i den siste del av soningstiden og som ledd i en gradvis tilbakeføring til livet i frihet. Les mer i Store norske leksikon fengsel lukkede fengsler